รัฐบาลไทย-ข่าวทำเนียบรัฐบาล-ครม. อนุมัติร่างกฎกระทรวงการขออนุญาตและการอนุญาตให้ทำการประมงพาณิชย์ พ.ศ. ... ลดเงื่อนไขรวมเรือ-เพิ่มวันทำประมงให้สอดคล้องกับขีดความสามารถ สร้างประมงยั่งยืน
วันอังคารที่ 19 มีนาคม 2562
ครม. อนุมัติร่างกฎกระทรวงการขออนุญาตและการอนุญาตให้ทําการประมงพาณิชย์ พ.ศ. ... ลดเงื่อนไขรวมเรือ-เพิ่มวันทําประมงให้สอดคล้องกับขีดความสามารถ สร้างประมงยั่งยืน
ครม. อนุมัติร่างกฎกระทรวงการขออนุญาตและการอนุญาตให้ทําการประมงพาณิชย์ พ.ศ. ... ลดเงื่อนไขรวมเรือ-เพิ่มวันทําประมงให้สอดคล้องกับขีดความสามารถ สร้างประมงยั่งยืน
วันนี้ (19 มี.ค 62) เวลา 18.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า
ที่ประชุมคณะรัฐมนตรีได้มีมติเห็นชอบอนุมัติในหลักการร่างกฎกระทรวงการขออนุญาตและการอนุญาตให้ทําการประมงพาณิชย์ พ.ศ. ... ตามที่กระทรวงเกษตรและสหกรณ์เสนอ ซึ่งอาศัยอํานาจตามพระราชกําหนดการประมง พ.ศ.2558 โดยร่างกฎกระทรวงฉบับนี้มีวัตถุประสงค์เพื่อให้มีการจัดสรรปริมาณสัตว์น้ําให้สอดคล้องกับขีดความสามารถในการทําการประมง และปริมาณผลิตผลสูงสุดของสัตว์น้ําที่สามารถทําการประมงได้อย่างยั่งยืนตามที่กําหนดไว้ในแผนบริหารจัดการการประมงของไทย โดยมีสาระสําคัญ 3 ประเด็นหลัก คือ
1) เพิ่มเติมหลักเกณฑ์การพิจารณาอนุญาตให้ทําการประพาณิชย์ ได้แก่ ผู้ขอรับใบอนุญาตต้องมีกรรมสิทธิ์ในเรือประมงที่จะทําการประมง และในกรณีที่ผู้ขอรับใบอนุญาตเป็นเจ้าของกรรมสิทธิ์ในเรือประมงหลายลํา ไม่ว่าจะเป็นเรือประมงไทยหรือมิใช่เรือประมงไทยต้องแจ้งชื่อเรือประมงดังกล่าวทุกลําพร้อมทั้งหลักฐานแสดงกรรมสิทธิ์ในเรือประมงลํานั้น กรณีเรือประมงที่ยังไม่จดทะเบียนเป็นเรือไทยตามกฎหมายว่าด้วยเรือไทย ต้องมีหนังสือรับรองการขอจดทะเบียนเรือประมงจากกรมประมง 2) การแก้ไขรายการในใบอนุญาต ผู้ได้รับใบอนุญาตสามารถยื่นคําขอแก้ไขรายการในใบอนุญาตได้ 5 กรณี ได้แก่ (1) แก้ไขรายการในใบอนุญาตให้สอดคล้องกับข้อมูลที่ปรากฏในหลักฐานทางทะเบียนของหน่วยงานที่เกี่ยวข้อง (2) แก้ไขรายการในใบอนุญาต กรณีนําเรือประมงลําอื่นมาทดแทนเรือที่มีใบอนุญาตทําการประมง (3) แก้ไขรายการในใบอนุญาตเกี่ยวกับเครื่องมือทําการประมง (4) แก้ไขรายการในใบอนุญาตเกี่ยวกับพื้นที่ทําการประมง และ (5) แก้ไขรายการในใบอนุญาต กรณียกสิทธิของปริมาณสัตว์น้ําที่ได้รับการจัดสรรในรอบปีการประมง ทั้งนี้ การแก้ไขรายการในใบอนุญาตแต่ละประเภทให้เป็นไปตามหลักเกณฑ์และแนวทางที่คณะกรรมการนโยบายการประมงแห่งชาติเห็นชอบ และ 3) กําหนดหลักเกณฑ์การพิจารณาการโอนใบอนุญาตในลักษณะควบรวมปริมาณสัตว์น้ํา เพื่อให้มีการจัดสรรปริมาณสัตว์น้ําให้สอดคล้องกับขีดความสามารถในการทําการประมงและปริมาณผลิตผลสูงสุดของสัตว์น้ําที่สามารถทําการประมงได้อย่างยั่งยืนตามที่กําหนดไว้ในแผนบริหารจัดการการประมง ทั้งนี้ เป็นไปตามพระราชกําหนดการประมง พ.ศ. 2558 และที่แก้ไขเพิ่มเติม
ทั้งนี้ “ร่างกฎกระทรวงฉบับดังกล่าว เป็นการปรับปรุงหลักเกณฑ์ วิธีการ และเงื่อนไขในการขอใบอนุญาตของบทบัญญัติของกฎกระทรวงการขออนุญาตและการอนุญาตให้ทําการประมงพาณิชย์ พ.ศ. 2561 ลงวันที่ 19 กุมภาพันธ์ พ.ศ. 2561 ฉบับเดิม ที่ไม่ครอบคลุมข้อเท็จจริงบางประการ และไม่สอดคล้องกับวิถีการทําประมงของชาวประมงที่แท้จริง เช่น หลักเกณฑ์ในการพิจารณาอนุญาตให้ทําการประมงพาณิชย์ การแก้ไขรายการในใบอนุญาต และการโอนใบอนุญาตทําการประมง เป็นต้น ให้มีความเหมาะสมมากยิ่งขึ้น
กฎกระทรวงฉบับใหม่นี้มอบอํานาจให้อธิบดี โดยกรมประมงสามารถแก้ไขใบอนุญาตการทําประมงได้ใน 5 กรณี ได้แก่ 1) การแก้ไขให้สามารถนําเรือประมงลําอื่นมาทดแทนเรือที่มีใบอนุญาตทําการประมงซึ่งจม หรือชํารุด ผุพังได้ 2) การแก้ไขใบอนุญาตให้มีการปรับเปลี่ยนเครื่องมือประมงตามที่กรมประมงกําหนดได้ เช่น เปลี่ยนจากเครื่องมืออวนลากเป็นเครื่องมืออวนติดตา ซึ่งต้องมีประสิทธิภาพการจับสัตว์น้ําน้อยกว่าเครื่องมือเดิม 3) เปลี่ยนพื้นที่ทําประมงได้ของเครื่องมือบางชนิดได้ เช่น การย้ายฝั่งทําการประมงจากอันดามันไปยังอ่าวไทย ทั้งนี้ ต้องขึ้นกับปริมาณสัตว์น้ําที่สามารถจับได้อย่างยั่งยืนของแต่ละพื้นที่ด้วย 4) หากประสงค์หยุดทําประมงชั่วคราว สามารถโอนโควต้าสัตว์น้ําในลักษณะควบรวมปริมาณกับใบอนุญาตอื่นได้ โดยที่เรือยังสามารถมาขอใบอนุญาตในรอบปีการประมงต่อไปได้ และ 5) หากต้องการเลิกทําประมงให้สามารถควบรวมใบอนุญาตได้ โดยมีเงื่อนไขว่า ต้องนําเรือออกนอกระบบไปหนึ่งลํา ซึ่งถือเป็นประเด็นหลักที่ชาวประมงจะได้ประโยชน์ เนื่องจากได้รับวันทําประมงเพิ่มขึ้น
.................................................
กลุ่มประชาสัมพันธ์และเผยแพร่ สํานักโฆษก